Ribe Stifts Adresseaviser, 1844-06-19
Nicolaikirkens Bygningskommission i Hamborg har udstedt en offentlig Opfordring til Hamborgske og fremmede Arkitekter om at indgive Tegninger og Overslag til Gjenopbygningen af denne Kirke. Tegningerne skulle være indleverede inden ultimo November dette Aar til Hr. G. v. Hostrup, forsynede med Motto og forseglet Kouvert med Forfatterens Navn og Adresse. J Kirken skal være faste Pladser til 12 a 1400 Personer og den skal kunne rumme i det Hele 3000 Personer; den forsynes med hvælvede Kjældere og skal opvarmes om Vinteren &c. Bygningsomkostningerne maa ikke overstige i Million Mk. Bko. Den Bygningsplan der erkjendes for den bedste honoreres med 150 Louisdorer og de to derpaa følgende med 100 Stkr. holl. Dukater. Lafitte - hedder det i en udenlandsk Journal –er død, det vide vi nu Alle; men hvem var vel saa egentlig denne Lafitte For de Flestes indre Blik vil han fremstille sig som Personificeringen af Penge og Borgerdyd. Men Lafitte var mere endnu. Lafitte drev sin Tillid til Menneskene saa vidt, at han endog troede Hertugen af Orleans's Løfter og gjorde ham til de Franskes Konge: Noget, som han rigtignok siden dybt har angret. For at fuldende Udkastet til Lafittes Portrait, saa havde han et Hjerte blødt som Vox, og en Siæl saa stor, at den omfattede Alverden. Præget paa hans Guldstykker var mindre ægte, end hans Tænkemaade var ædel. Men netop fordi han var et fortræffeligt Menneske og en tro og redelig Sjæl, kunde han ikke være nogen god Statsmand. Som Saadan har han begaaet utilgivelige Misgreb, og det største, hvorfor han ogsaa har bedet baade Gud og Menneskene og Tilgivelse, var det, at han satte Ludvig Philip paa Frankrigs Trone. At Lafitte ogsaa forresten var en genial Banquier, en ædel Menneskeven og en Hjælper for mange tu finde Trængende (Ludvig XVIII. og hans Familie forstrakte han blandt Andre i Aaret 1815 med 7–8 Millioner af sin egen Lomme) er almindelig bekjendt. Omtrent i samme Tone talte Garnier Pages ved Lafittes Grav. "Jdet jeg taler her, sagde han, staaer Du for Gud, thi han har tilgivet Dig; thi en stor Sjæls ufrivillige Vildfarelse er ingen Forbrydelse. Og har Du ikke ved nederdrægtige Forfølgelser og oprørende Bagvaskelser bødet haardt nok for den Uforsigtighed, at hæve dem til Magten, der siden forfulgte og bagvaskede Dig? Nei, net, Lafittee! Du var ikke den Skyldige; de Skyldige ere de, som, forglemmende deres Eeds hellige Forpligtelser, Løfterne fra Juli, siden traadte det Folk under Fødder, som løftede den i Veiret; som, efter at de i Frihedens Navn vare komne til Magten, flrar bleve Renegater. Skam og Skændsel over dem for stedse Spee vorde dem, der forglemme deres Oprindelse og krænke de helligste Forpligtelser. Guds saavelsom Menneskenes Retfærdighed kan undertiden tøve længe; men Gjengjældelsens Dag kommer dog alligevel engang!" –Man har ifinde, ved en National-Subskription at oprette et Monament for Lafitte. Huset J. Lafitte & Komp. har nu bekjendtgjort, at det paa Grund af Chefens Død agter at opgive det intenderede Jernbane-Laan paa 506 Mill. Fr., og at Tilbagebetalingen vilde tage sin Begyndelse den 3. ds. Fæstningsanlæget ved Köln er selv i Vinter bleven fortsat med ualmindelig Udholdenhed, saa at Köln om faa Aar vil fremstaae som een af de fasteste, største Vaabenpladse og stærkeste Bolværker for Tydsklands vestlige Grændse. Fra Landsiden indsluttes Staden i en Halvkreds af et Bælte af 12 stærke Forter, af hvilke mange udkræve en Besætning af 3 til 4,000 Mand og som gjensidig kunne understøtte hinanden med deres Jld. Stadens høie, af dybe Grave omgivne Volde danne en anden, ligesaa stærk Forsvarslinie.